b'\n_START_ARTICLE_\nJosip Pertot (u\xc4\x8ditelj)\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v tr\xc5\xbea\xc5\xa1kem predmestju Rojan, u\xc4\x8ditelji\xc5\xa1\xc4\x8de pa v Kopru. U\xc4\x8dil je v Bazovici (1887-1902) in Rojanu (1902-1915). Bil je vnet narodni delavec. V Bazovici je ustanovil Vzajemno dru\xc5\xa1tvo za zavarovanje doma\xc4\x8dega goveda in pevski zbor Lipa, ki je deloval od 1899 do fa\xc5\xa1isti\xc4\x8dne prisilne ukinitve leta 1922. V Rojanu je bil v odboru Konsumnega dru\xc5\xa1tva (1911-1923) in predsednik Sokola (1911-1923), tajnik in blagajnik Kmetijske in vrtnarske dru\xc5\xbebe za Trst in okolico ter odbornik dru\xc5\xa1tva Edinost. Bil je tudi tr\xc5\xbea\xc5\xa1ki ob\xc4\x8dinski odbornik.'